A BIZOTTSÁG HATÁROZATA
(2006. április 6.)
a 2005/393/EK határozatnak a Spanyolországban a kéknyelv-betegséggel kapcsolatban korlátozás alá vont körzetek tekintetében történő módosításáról
(az értesítés a C(2006) 1262. számú dokumentummal történt)
(EGT vonatkozású szöveg)
(2006/273/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kéknyelv-betegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvre (1) és különösen annak 8. cikke (3) bekezdésének c) pontjára és 19. cikke harmadik bekezdésére,
mivel:
(1)
A 2000/75/EK irányelv megállapítja a Közösségen belüli kéknyelv-betegség elleni küzdelemre vonatkozó ellenőrzési szabályokat és intézkedéseket, beleértve a védő- és megfigyelési körzetek kialakítását és az állatok körzetelhagyásának tilalmát.
(2)
A kéknyelv-betegséggel kapcsolatos védő- és megfigyelő körzetekről, illetve az ezen körzetekből vagy ezen körzeteken keresztül történő szállításokra alkalmazandó feltételekről szóló, 2005. május 23-i 2005/393/EK bizottsági határozat (2) rendelkezik az olyan globális földrajzi területek kijelöléséről, ahol a tagállamoknak a kéknyelv-betegséggel kapcsolatos védő- és megfigyelési körzeteket (korlátozás alá vont körzeteket) kell létrehozniuk.
(3)
Spanyolország tájékoztatta a Bizottságot, hogy a Baleár-szigeteken már több mint két éve nem fordult elő vírus.
(4)
Következésképpen az említett földrajzi térséget a kéknyelv-betegségtől mentesnek kell tekinteni, és Spanyolország indokolt kérése alapján törölni kell a korlátozás alá vont körzetek jegyzékéről.
(5)
A 2005/393/EK határozatot ezért ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2005/393/EK határozat I. mellékletének a C övezetre vonatkozó részében a
„Spanyolország:
Baleár-szigetek (ahol nincs jelen a 16-os szerotípus)”
szöveget el kell hagyni.
2. cikk
Ezt a határozatot az Európai Unió Hivatalos Lapjában való kihirdetését követő naptól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2006. április 6-án.